Juris Simanovičs

Juris Simanovičs (dzimis 1985. gada 24. aprīlī) ir latviešu mūziķis multiinstrumentālists un komponists. Visplašāk pazīstams kā grupas "Bērnības milicija" līderis. Darbojies arī vairākas citās grupās, lielākoties mūzikas izdevniecības "Tornis" paspārnē, kā arī izdevis trīs soloalbumus. Kopš 2022. gada uzstājas ar pavadošo grupu "Bez grēka ieņemtie".

 Biogrāfija 
Juris Simanovičs dzimis un audzis Rīgā. Mūziķa karjeru sācis 2002. gadā, kad uzzinājis par izdevniecību "Tornis". Vispirms spēlējis grupā "Paralēle". 2002. gadā izveidojis grupu "Bērnības milicija", kurā ir galvenais vokālists, dziesmu autors un spēlē ģitāru. No 2007. līdz 2009. gadam spēlējis bungas grupā "Mazie Smirdīgie Kociņi". 

Jau pirms 2008. gada J. Simanovičs sāka mājas apstākļos rakstīt soloalbumu , kurš sākotnēji bija paredzēts kā kopīgs ieraksts ar Simonu Krastu no grupas "Mazie Smirdīgie Kociņi". Tomēr, lai arī materiāls pārsvarā bijis gatavs 2009. gadā, albums Riperogrāfija iznāca tikai 2012. gada 5. maijā. Laikaposmā no 2014. gada līdz 2015. gada nogalei Rīgā un Bigo tapis otrais soloalbums Kā samierināties ar savu nenozīmību, kas veidots līdzīgi kā "Riperogrāfija", dziesmās visus instrumentus ierakstot pašam. Atšķirībā no pirmā albuma šis izdots arī taustāmā formātā kā kompaktdisks un skaņuplate. Jura Simanoviča trešais solo studijas albums Mīlestības metastāzes prezentēts Rīgas Anglikāņu Svētā Pestītāja baznīcā 2023. gada 14. februārī. Tā pirmais singls "Gaismas narkomāni" izdots digitāli 2023. gada. 1. februārī.

Paralēli strādājis arī pie mūzikas teātra izrādēm — Martas Elīnas Martinsones “Asins Kāzas” (2015. gads) LKA Teātra mājā "Zirgu pasts" un kompānijas “Agulla de Marear” izrādei “Tal y como vinimos” (2015. gada pavasarī, Bigo). 2016. gadā bijis mūzikas autors Lienes Lindes īsfilmai "Septiņas neveikla seksa reizes". J. Simanoviča mūzika izmantota arī Latvijas Nacionālā teātra 2023. gada izrādē "Ričards. Nekā personīga".

Viens no Rīgas kultūras bāra "Aleponija" izveidotājiem un īpašniekiem.

Diskogrāfija
 Vāks Nosaukums Apraksts Skaņdarbu saraksts 200px Riperogrāfija 
 Izdots: 2012. gada 5. maijā
 Formāts: digitāls 200px Kā samierināties ar savu nenozīmību 
 Izdots: 2016. gada 16. jūnijā
 Formāts: vinils, CD, digitāls 200px Mīlestības metastāzes Izdots: 2023. gada 14. februārī
 Formāts: vinils, kasete, digitāls

 Atsauces 

 Ārējās saites 

 Bandcamp profils

Kategorija:Latviešu mūziķi
Kategorija:Latviešu komponisti
Kategorija:Latviešu ģitāristi